kk en en ba kk kk kk mn kk ky ru kk ru kk bg kk ru kk kk en kk kk kk kk kk kk kk kk kk kk uk kk kk ky kk ky uk en kk kk kk fr kk kk en kk kk fr kk kk fr kk kk fr kk kk nb kk kk de bg kk de kk kk fr kk kk de kk kk sv ky kk nb kk kk sv kk kk en kk kk sv kk kk en kk kk fr kk kk oc kk kk es ky kk da kk kk en kk kk fr kk kk de kk kk fr kk kk ca ky kk fr bg kk fr bg kk it mn kk fr kk kk de kk kk de ru kk nl kk kk en kk kk de ru kk fr ky kk en kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr de en kk ky kk en es en es kk kk kk zh kk kk oc kk kk oc kk kk ca kk kk ca kk kk fr kk kk ca kk kk fr kk kk kk kk
Бүгінде еліміздің кең байтақ даласында сан түрлі ұлт пен ұлыс өкілдері татулық пен бірлікте өмір сүріп жатыр. Елбасының сарабдал саясаты, даналығы, парасаттылығының арқасында мемлекетімізді мекен еткен өзге ұлт өкілдеріне  өз тілдері мен дінін, ұлттық салт-дәстүрі мен әдет-ғұрпын берік ұстануға толық жағдай жасалған. Ал, олар өз кезегінде айрандай ұйыған бірлігімізді қадір тұтып, мемлекеттік тілімізге де оң көзқарас білдіруде.  Кемел келешектің кілті – қазақ  тілінде екенін мойындаған өзге ұлттың біраз өкілдері бүгінде қазақ тілін меңгеріп алған. Солардың қатарында бүгінгі кейіпкеріміз Степан Кульчановский да бар.
Оның айтуынша, компания қызметкерлерінің қазақ тілін меңгеруін қолға алып отыр. Аптасына екі рет арнайы қазақ тілі сабақтары жүргізіліп отырады. Қызметкерлер екі топқа бөлініп, деңгей бойынша тіл үйренеді.
– Ұстазымыз – өте білікті, парасатты адам. Ана тілін терең үйренуімізге бар күш-жігерін салып бағуда. Сондай-ақ, аудармашыларымыз да бар. Қауырт жұмысқа қарамастан, олар қызметкерлерге көмектесуге әрдайым дайын. Бұған қоса, жыл сайын бізде әртүрлі тақырыптарда қазақ тілінің мәртебесін көтеру мақсатында байқаулар мен фестивальдар өткізу дәстүрге айналған. Мұндай шаралар ұжымды біріктіруге, қазақ тілін меңгеруге үлкен септігін тигізетіні сөзсіз, – дейді С.Кульчановский әңгіме барысында.
Ол Маңғыстау облысының Жаңаөзен қаласында дүниеге келгенімен, кейін Көкшетау қаласына көшіп кеткен. Сол жақта жоғары оқу орнын бітіріп, мамандық иесі атанады. Мемлекеттік тілге деген ынта мен қызығушылығы бала кезінен басталған. Ал, қазір ол қазақ тілінің әрбір азаматқа аса қажет екендігін жан жүрегімен түсінеді.
– Әкем өмір бойы көлік жүргізушісі қызметін атқарды. Ал, анам үй шаруасымен айналысты. Ата-анам әпкем екеумізге жақсы тәрбие берді. Әкем 2010 жылы бақилық болған. Үнемі еліміздің бірлігін, тату-тәтті тірлігін үлгі етіп, елді сыйлау, қазақ тілін құрметтеу туралы ұлағат сөздерін айтып отыратын. Содан шығар, қазақ тілін меңгеруді парызым санадым. Өйткені, менің ойымша, әрбір қазақстандық қазақ тілін білуі міндетті, – деп, Степан Владимирович бізбен әңгімесінде ана тілімізде сайрап тұрды.
Кейіпкеріміз жары қазақ қызы Айнельмен Астана қаласында танысқан екен. Олар отбасында екі бала тәрбиелеп отыр. Шаңырақтың шырайын келтіріп отырған Айнель мен Степан қос перзентіне кішкентайынан мемлекеттік тілдің барлық ерекшеліктерін ұғындырып, отбасында қазақ тілінде сөйлесуге тырысады. Осыдан төрт жыл бұрын жас маман қызмет бабымен Атырау қаласына шақырту алғанда, жұбайы еш мүдірместен мұнайлы өңірге зайыбымен бірге баруды шешті. Олардың айтуынша, жергілікті тұрғындар қазақи кеңпейілмен жылы қабылдап, ортаға тезірек сіңісіп кетуге үлкен ықпал етті. Сондай-ақ, мұнайлы өлке болғандықтан, мұнда шетелдік азаматтар көптеп келеді. Алайда, ана тілге деген құрмет оларды ерекше екендігі тәнті еткен.
– Әрине, қазақ тілі – өте күрделі және бай тіл, – дейді кейіпкеріміз.- Сондықтан, ана тілін меңгеру өмір бойы жалғасуы тиіс сабақ деп білемін. Қазақтың көркем тілін, әдет-ғұрпын, салт-дәстүрлерін көрнекті ақын-жазушылардың біртуар туындыларынсыз көзге елестету мүмкін емес. Тілді білу – бұл елге деген құрмет. Қазақ тілін 1 сыныптан бастап үйрене бастадым. Ал, 6 сыныпта Көкшетау қаласындағы қазақ-түрік лицейіне оқуға қабылданғанымда мемлекеттік тілдің қыр-сырына, оның ерекшеліктеріне терең үңіле бастадым. Жақсы маман болып шығуыма тікелей ықпалын тигізген осы оқу орны деп есептеймін. Соның нәтижесінде жергілікті тұрғындармен еркін сөйлесуге, оларды түсініп, өз ойымды жеткізуге мүмкіндік алдым.
Ұжымдастары Степан Владимировичті жауапкершілігі жоғары, жұмысқа қабілеті мол, қиын кездерде үнемі қолдау білдіруге дайын азамат, өз ісінің үздігі ретінде таниды.
Жұмыспен қатар компанияның қоғамдық өміріне де жиі араласатын кейіпкеріміз қазақ, орыс тілдерінен басқа ағылшын және түрік тілдерін де меңгерген. «Сегіз қырлы, бір сырлы» Степан үшін тілді білу, соның ішінде ана тілін меңгеру ең басты міндет екенін әңгіме барысында аңғардық. Осы орайда, жүрегі елім деп соққан азаматтың бұл қасиеті өзге қандастарымызға да үлгі екенін айта кеткен жөн.
Білім берудің әлеуметтік мәселелері талқыланды
Атырау облысы Сарытоғай ауылында ерлі-зайыпты саумалды табыс көзіне айналдырып отыр
Атырауда жыл басынан бері пәтерді заңсыз жалға берген 44 азамат анықталды
Атырауда жаңа заманауи мал сою және сату кешені ашылды
№ 3 халыққа қызмет көрсету орталығы ғимаратында жөндеу жұмыстары басталды
Атырауда жүгіруден «Atyrau Marathon 2022»  марафоны өтті
Қарттарым – асыл қазынам
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ақ тілек, пәк сезіммен…
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Атырау облысы Сарытоғай ауылында ерлі-зайыпты саумалды табыс көзіне айналдырып отыр
Сарытоғайлық Талап Қажимов пен Зәмзәгүл Жаңабаева 5
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
Ақ тілек, пәк сезіммен…
Қадірлі де құрметті кіндік атам Аболов Қайрат Амангелдіұлы
БИЫЛҒЫ ОҚУ ЖЫЛЫ ҚАРСАҢЫНДА ЕНГІЗІЛГЕН ЖАҢАЛЫҚТЫҢ БІРІ
Атырау университетінде жаңа аудитория ашылды
Халел Досмұхамедов атындағы Атырау университетінде
«Отбасы – береке мен бірліктің бастауы»
Тәрбиенің қайнар көзі отбасынан басталады десек, әрбір
Құрманғазыда егіздер шеруі өтті
Бұл туралы С.Көшекбаев аудандық мәдениет үйінің директоры
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.